117 



h. Underfam. Anchomenina. 



Denne Gruppe karakteriseres ved de 3 udvidede 

 Led i Hannens Forfødder og ved, at Dækvingernes 

 ombøjede Kant er fortsat til Spidsen. Den indeholder 

 7 indenlandske Slægter, som frembyder mange, baade 

 i Henseende til Størrelse og Farve yderst forskellige 

 Former. Brystets Form er mere variabel end i nogen 

 anden Gruppe af Caraberne. 



Arterne er som Regel bundne til fugtige Steder, men kan 

 dog ogsaa forekomme i Huse, Stalde etc. 



29. Prisionychus Dej. 

 Denne Slægt adskilles let fra alle andre af Grup- 

 pen ved Tilstedeværelsen af en Haarklædning paa 

 Fødderne. Kun én Art findes her i Landet. 



1. P. subcyåneus 111. (terricola Hbst). En stor, lang- 

 strakt Art, sort med metalblaat Skær paa Dækvingerne. Ho- 

 vedet aflangt, sort, glat; Følehornene rødbrune, mørkere ved 

 Midten. Brystet sort, med de yderste Sidekanter rødbrune, 

 længere end bredt, stærkt indsnævret bagtil; Baghjørnerne 

 skarpt retvinklede. Dækvingerne bredest bag Midten ; Striberne 

 tydelig punkterede paa Rodhalvdelen; Mellemrummene meget 

 let hvælvede. Undersiden sort. Benene begsorte, Skinnebenene 

 lysere. Hannens mellemste Skinneben tydelig krummede. 

 L. 13— 15 mm. 



Vidt udbredt over hele Landet, dog ikke almindelig. Fin- 

 des oftest i Udhuse, Stalde osv., undertiden under Sten, Løv 

 osv. ved Huse, langt sjældnere i det frie, under Bark. 



30. Sphodrus Clair. 

 Det vigtigste Kendemærke for denne Slægt er, at 

 3die Led af Følehornene er lige saa langt som de 2 

 følgende tilsammen. Hos os findes kun én Art. 



